Mauricio Pochettino

Maurisijus Robertas Početinas Traversas (Mauricio Roberto Pochettino Trossero; g. 1972 m. kovo 2 d.) – Argentinos futbolininkas, futbolo treneris.

 Karjera 

Kaip žaidėjas rungtyniavo vidurio gynėju. Karjerą pradėjo Argentinos klube „Newell's Old Boys“, vėliau 7 metus varžėsi už Barselonos „Espanyol“, su kuriuo dusyk laimėjo Ispanijos taurę. Po to sekė karjeros etapas Prancūzijoje („Paris Saint-Germain“, „Bordeaux“), o baigė karjerą tame pačiame „Espanyol“. Argentinos rinktinėje Maurisijus Početinas rungtyniavo nedaug, bet sudalyvavo 2002 m. pasaulio futbolo čempionate.

Baigęs karjerą, Početinas dirbo „Espanyol“ klube, buvo moterų komandos trenerio asistentas.[„Mauricio Pochettino to face Guardiola as an equal in a rivalry born in Barcelona“. The Guardian. Kai „Espanyol“ balansavo ant iškritimo iš La Ligos, Početinas paskirtas komandos treneriu, ir sugebėjo ne tik pakelti komandą iki lentelės vidurio, bet ir laimėti derbį prieš „FC Barcelona“. Vasarą su treneriu pratęstas kontraktas 3 metams, tačiau 2012 m. treneris atsistatydino po to, kai komanda vėl atsidūrė turnyrinės lentelės dugne.„Pochettino leaves RCD Espanyol“. RCD Espanyol. 26 November 2012. Vėliau sezoną treniravo „Southampton“, su kuriuo Premier lygoje pasiekė 8 vietą. Ypač sėkminga Početino karjeros atkarpa buvo „Tottenham Hotspur“ klube: 2015–2016 m. sezone lygoje užėmė antrą vietą (geriausias klubo rezultatas nuo 1990 m.), o 2019 m. pirmą kartą atvedė komandą į UEFA Čempionų lygos finalą (kuriame pralaimėjo „Liverpuliui“). Visgi, kitų metų lapkritį Početinas atleistas, nes klubas rodė prastus rezultatus Premier lygoje. 2021 m. sausį treneris pakviestas dirbti į savo buvusį klubą „Paris Saint-Germain“. Nors Prancūzijoje jam pavyko laimėti ir lygą, ir taurę, tačiau dėl nepatenkinamų rezultatų Čempionų lygoje atleistas.

 Laimėjimai 

 Žaidėjo karjera 
Newell’s Old Boys
 Primera División: 1990–91 m., Clausura 1992 m.
 Copa Libertadores – 2 vieta: 1992 m.

Espanyol
 Ispanijos Karaliaus taurė: 1999–2000, 2005–06 m.

Paris Saint-Germain
 UEFA Intertoto taurė: 2001 m.

 Trenerio karjeras 
Tottenham Hotspur
 Futbolo lygos taurė – 2 vieta: 2014–15 m.
 UEFA Čempionų lyga – 2 vieta: 2018–19 m.

Paris Saint-Germain
 Ligue 1: 2021–22 m.
 Prancūzijos taurė: 2020–21 m.
 Čempionų trofėjus: 2020 m.

 Dalyvavimas čempionatuose 

|}

 Išnašos 

 Nuorodos 



Kategorija:Argentinos futbolininkai
Kategorija:Argentinos futbolo treneriai